open-index/open-wikipedia-markdown huggingface dataset:
Russere i Norge

**Russere i Norge**, dvs. personer som er født i Russland eller som har begge foreldre født i Russland, utgjorde pr 1. januar 2012 en gruppe på 16 833 personer i Norge. Hvorav 14 953 var førstegenerasjonsinnvandrere, mens 1 880 var norskfødte etterkommere.

En tredjedel av disse er flyktninger fra blant annet Tsjetsjenia, og de fleste av disse flyktningene har kort botid i Norge.

Mange av de øvrige er russiske kvinner som kommer til Norge for å gifte seg med menn uten innvandrerbakgrunn. Norsk-russerne er en av de innvandrergruppene med høyest andel kvinner, i alt 67% kvinner. Bare norsk-filippinerne har høyere kvinneandel. Russiske menn i Norge gifter seg i stor grad med russiske kvinner i Norge (75%, eller 681 av 912 ekteskap), mens russiske kvinner i Norge gifter seg med menn uten innvandrerbakgrunn (69%, eller 2253 av 3259 ekteskap). 

Mange av de russiske kvinnene er høyt utdannede, og andelen med høyere utdanning er større blant norsk-russerne (47%) enn i befolkningen som helhet (36%). Norsk-russiske har høyere sysselsetting enn norsk-russiske menn; 51 mot 45%. Dette er den eneste innvandrergruppen hvor kvinner er mer sysselsatt enn menn, og må sees i sammenheng med den spesielle sammensetningen av denne innvandrergruppen.

Russerne bor forholdsvis spredt ut over landet, og ingen annen innvandrergruppe har lavere prosentvis andel bosatt i Oslo. Det bor tallmessig flest russere i Oslo, Rogaland, Akershus og Finnmark. Relativt flest norsk-russere bor i Finnmark, hvor de utgjør 1,2% av befolkningen. De kommunene hvor norsk-russere utgjør størst andel av befolkningen, er Båtsfjord (2,81%), Sør-Varanger, Folldal, Deatnu/Tana og Vardø. 

Hittil har 22% av norsk-russerne fått norsk statsborgerskap. Antallet er økende. For manges vedkommende del, henger den lave andelen sammen med kort botid i Norge.

Forholdsvis mange russere oppholder seg i Norge som studenter. I 2005 ble det gitt *studietillatelse* fra Utlendingsdirektoratet til 165 russere; noe som gjorde russerne til den tredje største fremmedstudentgruppen, bak amerikanere og kinesere.

## Соотечественник
Tidsskriftet Соотечественник / *Landsmann* ble utgitt 2-3 ganger i året frem til 2006, og var av og for norsk-russere. Redaktør og utgiver var Tatjana Dahle.

## Referanser


## Litteratur
* Kristin Henriksen. *Fakta om 18 innvandrergrupper i Norge*. Statistisk sentralbyrå, 2007. ISBN 978-82-537-7221-9 (pdf)

## Eksterne lenker
* russia.no: ''Landsmann''
Refraksjonsfeil

Graden av  **ametropi**, **refraksjonsfeil** eller **brytningsfeil** har stor betydning for kvaliteten på synsevnen, både for normaltseende og for synshemmede. Måling av brytningsfeil forteller oss hvor sterke briller eller kontaktlinser vi behøver for å kunne se optimalt. Måling og korrigering av brytningsfeil er dessuten obligatorisk når man skal måle visus. Det er først når alle brytningsfeil er korrigert og visus fremdeles er dårlig, at man kan snakke om en reell synshemning. 

I øyet er det et optisk system bestående av hornhinnen, øyelinsen og glasslegemet. Dette systemet skal bryte lysstrålene og samle disse i et skarpt punkt på netthinnen. I hviletilstand fungere disse tre delene som en sterk plusslinse, normalt tilsvarende ca. + 60 dioptrier. Barn og unge har i tillegg evnen til å øke brytekraften til ca. + 70 dioptrier. Denne evnen avtar med alderen og ved 60–årsalderen eller 70-årsalderen er den så å si borte.

Vi skiller mellom tre typer brytningsfeil:
• Nærsynthet (myopi): det optiske systemet er for sterkt. Lyset samles i et punkt foran netthinnen. Korrigeres med en minuslinse. Skarpt bilde oppnås også ved å føre objektet nærmere øynene.
• Langsynthet (hypermetropi): det optiske systemet er for svakt. Lyset samles i et punkt bak netthinnen. Korrigeres med en plusslinse. I og med at øynene har evne til å øke  brytekraften i det optiske systemet, kan langsynthet langt på vei kompenseres uten bruk av briller. Dette vil imidlertid være slitsomt for øynene og det kan samtidig bli vanskelig
å se skarpt på nært hold.
• Skjeve hornhinner (Astigmatisme): skjevheter i det optiske systemet forhindrer lyset i å samles i et skarpt punkt. Korrigeres med en sylinderlinse.

Synshemning/svaksynthet kun på grunn av brytningsfeil forekommer sjelden. Et unntak er uttalt nærsynthet (excessiv myopi), en patologisk tilstand hvor øyeeplet vokser seg så stort at netthinnen og synet skades.
Dioptri

**Dioptrier** er en måleenhet for et medie (for eksempel hornhinnen, linsen, et brilleglass eller en kontaktlinse) sin evne til bryte lyset (endre lysets retning). En dioptri er lik 1 dividert med linsens brennvidde i meter. Positivt fortegn brukes for konvekse linser, mens negativt fortegn brukes for konkave linser. Parallelle lysstråler som passerer gjennom en linse på + 1 dioptri vil brytes og samles i et punkt en meter bak linsen (brennpunktet). Er linsen på + 10 dioptrier samles lyset i et punkt 10 cm bak linsen. Et optisk system i øyet på + 60 dioptrier er nødvendig for at lysstråler fra et objekt på lang avstand (mer enn ca. seks meter unna) skal samle seg i et punkt på netthinnen. Skal lyset samles i et skarpt punkt nøyaktig på netthinnen, må også øyets størrelse passe nøyaktig overens med styrken på det optiske systemet. Dersom det er avvik mellom styrken på det optiske systemet og øyets størrelse, vil resultatet være en brytningsfeil.

Nærsynthet korrigeres med minusglass (konkave glass), mens langsynthet korrigeres med plussglass (konvekse glass).

## Referanser
Presbyopi

**Presbyopi,** eller alderslangsynthet, er en endring av synet som gjør det vanskelig å fokusere på objekter på nært hold. 

Presbyopi rammer alle fra de er rundt 40 år. Det kan ikke regnes som en sykdom ettersom det er en naturlig del av menneskets aldringsprosess.

Hos barn og unge har øynene evnen til å fokusere, det vil si å stille skarpt på så korte avstander som åtte–ti cm fra øyet. Fordi øyelinsen mister sin elastisitet og hardner etter hvert som man blir eldre, avtar også evnen til å fokusere på nært hold. Når man nærmer seg 50-årsalderen er evnen til å fokusere på nært hold som regel så redusert at de fleste må begynne med lesebriller for fortsatt å kunne lese. 
## Referanser
Adaptasjon (lys)

**Adaptasjon** er øyets evne til å tilpasse seg lysstyrken det blir påvirket av. Dette gjøres både ved at pupillen åpner/lukker seg og justerer hvor mye lys som slipper inn på netthinnen, og av netthinnens evne til å tilpasse seg ulike lysforhold. Netthinnens følsomhet for lys øker i mørke og avtar i lyse omgivelser. Skader og sykdom i øyets ulike deler, blant annet i netthinnen, kan gi redusert eller manglende evne til mørkeadaptasjon (nattblindhet).

Ved bruk av rødt lys på måleinstrumenter og i lommelykter kan nattsynet/adaptasjonen beholdes i bedre grad enn ved bruk av hvitt lys.
Lysømfintlighet

**Lysømfintlighet** eller **fotofobi** (ofte også kalt **lysskyhet**) kan skyldes flere tilstander i øyet, for eksempel retinitis pigmentosa, albinisme og betennelse i hornhinnen. Lysømfintlighet arter seg ved at man lett blir blendet, får nedsatt syn og at man kan føle sterkt ubehag i omgivelser med mye lys eller sterke blendingskilder. Lysømfintlighet er vanskelig å måle og som regel er det den synshemmede selv som må angi hvor problematisk dette er.
Generasjonspartiet

**Generasjonspartiet** er et norsk politisk parti stiftet i Bergen 7. oktober 2020 og registrert i Partiregisteret 8. januar 2025. Partileder fra mars 2023 er Gyda Oddekalv. Partiet stilte til valg i alle landets fylker ved stortingsvalget 2025. 

Oddekalv uttalte til TV 2 etter valget at de var kjempefornøyd med resultatet. Antallet stemmer gjør at partiet får cirka 2,4 millioner årlig i offentlig støtte mot neste stortingsvalg.

## Politisk program
Per august 2025 har Generasjonspartiets partiprogram hovedfokus på følgende saksområder:
* Mer direkte demokrati
* Økonomi
* Bolig til alle
* Totalforsvar
* Mat og selvforsyning
* Energi og miljø
* Helhetlig helse

## Historikk
Partiet ble stiftet av Karstein Birkeland og Frank Bruland. Det stilte lister ved stortingsvalget 2021, hvor det fikk 88 stemmer i Hordaland og 112 stemmer i Akershus.

Ved kommunestyrevalget 2023 stilte partiet liste i Bergen, og fikk 870 stemmer uten å oppnå representasjon.

Under stortingsvalget 2025 mottok Generasjonspartiet over  stemmer.

### Partiledere
* Gyda Oddekalv 2023–
* Barbro Paulsen 2023
* Tone J. Coucheron 2020–2023

### Valgresultater

### Valgkamputspill om vindturbiner og lokaldemokrati
I juli 2025, i forkant av stortingsvalget samme høst, sendte Generasjonspartiet ut et brev til innbyggere i kommuner over hele landet, som inneholdt falsk informasjon om at det var truffet vedtak om oppsetting av vindturbiner i deres distrikt. Brevet var et ledd i en landsomfattende desinformasjonskampanje for å mobilisere til motstand mot vindturbiner, og for en omlegging av det politiske systemet til det partiet presenterte som «et styrket lokaldemokrati».

## Referanser


## Eksterne lenker
* 
*
Amaurose

**Amaurose** er det medisinske uttrykket for fullstendig blindhet, man har da ingen lyssans. I dagligtale brukes oftest blindhet eller blind ved amaurose. I Nord-Amerika og det meste av Europa er blindhet i juridisk sans definert som synsstyrke 6/60 eller mindre i det best fungerende øye med den best mulig korreksjon mulig. Det betyr at man ser det samme på 6 meter som en med full synsstyrke ser på 60 meter, eller dårligere.

## Se også
* Blindhet
* Synstap
* Amaurosis fugax

## Eksterne lenker
* Norges Blindeforbund
André Bucher

**André Bucher** (født 19. oktober 1976 i Neudorf) er en tidligere sveitsisk friidrettsutøver. Hans største triumf var seieren på 800 meter i VM 2001 i Edmonton.

I 2001 og 2002 ble Bucher valgt til årets idrettsutøver i Sveits, og han ble kåret til Europas fremste friidrettsutøver i 2001. Deretter var Bucher plaget av flere skader. 11. mai 2007, etter ett års konkurransepause, gav han beskjed om at han la opp.

## Meritter
* EM 1998: sølv 
* OL 2000: 5.-plass
* VM 2001: **gull**
* EM 2002: sølv

## Referanser


## Eksterne lenker
*
Sørbråten kapell

**Sørbråten kapell** var en av Oslos minste kirker. Kapellet lå på Sørbråten i Maridalen og ble innviet i 1948

Bygget var utformet som et bolighus, men tårnet (og tidligere et kors i spiret) avslørte at man hadde med et gudshus å gjøre.

I 2013 ble kapellet avvigslet og bygningen solgt.

## Referanser


## Litteratur
* 
*
Hans Harald Hegna

**Hans Harald Hegna** (født 14. februar 1946, død 19. desember 2015) var en norsk landslagsspiller i håndball. Hegna spilte først for Bækkelaget Sportsklubb, og var senere med på Refstad ILs storlag, som sammen med Oppsal var dominerende i norsk herrehåndball på 1970-tallet. Han spilte til sammen 21 landskamper for Norge.

## Referanser


## Eksterne lenker
*
Liste over Hedmarks fylkesmenn

**Liste over Hedmarks fylkesmenn** begynner i 1781 da Hedemarkens amt ble opprettet ved at Oplandenes amt (etablert 1757) ble delt i to: Hedemarkens amt og Kristians amt (Oppland). Fylkesmannsembetet hadde sete på Hamar og opphørte ved årsskiftet 2018/2019 da embetet ble slått sammen med *Fylkesmannen i Oppland* til *Fylkesmannen i Innlandet* som 1. januar 2021 endret navn til Statsforvalteren i Innlandet.

Amtmannen/fylkesmannen var/er statens representant i fylket. Oppgavene har endret seg gjennom tidene. De gamle begrepene *[[amt]]* og *[[amtmann]]* ble erstattet av *[[fylke]]* og *[[fylkesmann]]* fra 1. januar 1919. Hamar bispedømme ble opprettet i 1864, og omfatter Hedmark og Oppland fylker. Amtmannen i Hedmark ble da samtidig stiftamtmann for begge fylkene. Tittelen «stiftamtmann» falt bort ved revisjonen i 1918. Embetet ble i 2020 gitt det nye navnet ‘’statsforvalter’’.

Hamar fikk kjøpstadsrettigheter i 1849, og de bymessige funksjonene utviklet seg etter dette. De tidligste amtmennene residerte på gårder utenfor byen; Ringnes i Stange og Kjonerud i Ottestad.

Den første av amtmennene, Ditlev von Pentz, hadde bakgrunn som dansk landeier og embetsmann. De neste amtmennene hadde også bakgrunn i den dansk-norske embetsmannskulturen, med utdanning fra København. Etter 1814 var alle amtmennene jus-utdannet i Oslo. Tre av amtmennene (Bendeke, Weidemann og Heidmann) var «eidsvollsmenn», det vil si medlemmer av Riksforsamlingen på Eidsvoll i 1814. Flere av amtmennene utover 1800-tallet var stortingsrepresentanter (Weidemann, Heidmann, Kyhn og Mørch). Etter at politikken ble partidelt i 1884 ble det mindre vanlig at amtmenn samtidig kunne være partipolitikere. Den første fylkesmannen som hadde politisk bakgrunn som hovedgrunnlag for fylkesmannsstillingen var Knut Nordanger, som ble utnevnt i 1935. Han var også den første som ikke var jurist. De fire siste fylkesmennene, fra og med Arnfinn Lund (utnevnt 1979) til Sigbjørn Johnsen fulgte det samme mønsteret som i resten av landet: at stillingene tilfalt erfarne politikere, hovedsakelig i hjemfylket.

## Liste over amtmenn og fylkesmenn

## Referanser


## Kilder
* World statesmen, worldstatesmen.org
* Fylkesmannboka, regjeringen.no
* Digitalarkivet, digitalarkivet.no
* Fylkesmannen i Hedmark: Historikk ; statsforvalteren.no
* 
*
Spidding

**Spidding** er en henrettelsesmetode som består i at den straffedømte blir hengt opp på en spiss stake som gjennomborer vedkommendes kropp. 

Denne formen for henrettelse skulle være fornedrende for dem det gikk utover samtidig som den skulle være skremmende for dem som så på. Forskjellige steder av kroppen kunne bli gjennomboret. Straffen kunne også være pinefull dersom pålen gikk gjennom kroppen på en måte som ikke øyeblikkelig medførte døden. Den henrettede kunne bli værende på staken en tid etter at døden hadde intruffet til skrekk og advarsel for andre mennesker.

Henrettelsesmetoden er kjent bl.a. fra Egypt, Mesopotamia, Persia og India. Siden ble den også fulgt i middelalderen og senere. Mennesker henrettet på den måten har ofte blitt avbildet på gamle bilder.
Maurice Allais

**Maurice Allais** (født 31. mai 1911 i Paris, død 9. oktober 2010 i Saint-Cloud) var en fransk økonom og fysiker. Han mottok Sveriges Riksbanks pris i økonomisk vitenskap til minne om Alfred Nobel i 1988 og er kjent blant annet for Allais-paradokset.

## Liv og virke
### Bakgrunn
Maurice Allais gikk på det kjente gymnasium lycée Lakanal i Sceaux ved Paris. Han gikk deretter på École polytechnique i Paris og studerte ved École nationale supérieure des mines de Paris.

### Karriere
Hans akademiske og ikke-vitenskapelige stillinger omfattet blant annet å bli professor i økonomi ved École Nationale Supérieure des Mines de Paris (1944) og direktør for dets økonomiske analysesenter (1946). I 1949 mottok han en doktoringeniør-tittel fra Universitetet i Paris, fakultetet for naturvitenskap. Han hadde også undervisning ved ulike institusjoner, blant annet ved Universitetet i Paris X-Nanterre.

Som økonom gjorde han bidrag til beslutningsteorien, pengepolitikk og andre områder. Han var motvillig til å skrive eller oversette sine verker til engelsk. Dette ble klart da mange av hans store bidrag ble kjent for det dominerende engelskspråklige fellesskapet etter at de uavhengig ble gjenoppdaget eller popularisert av engelsktalende økonomer. 

I et av hans store verk, *Économie et Intérêt* (1947), introduserte han den første overlappende generasjonsmodellen (senere popularisert av Paul Samuelson i 1958), introduserte den gylne regel for optimal vekst (senere popularisert av Edmund Phelps) eller beskrev transaksjonsetterspørselen etter pengeregelen (senere funnet i William Baumols Baumol-Tobin-modell). Han var også medvirkende til de tidlige arbeidene i adferdsøkonomi, som i USA generelt tilskrives Daniel Kahneman og Amos Tversky.

## Referanser


## Eksterne lenker
* 
*
Gummifiken

**Gummifiken** er en art i fikenslekten. Treet kan bli 30-40 meter høyt, i sjeldne tilfeller opptil 60 meter. Stammen er opptil 2 meter i diameter. Bladene er blanke og ovale, 10–35&nbsp;cm lange og 5–15&nbsp;cm brede. De er større på yngre planter.

Som med andre medlemmer av fikenslekten, trenger blomstene en spesiell art av fikenveps til pollinering. På grunn av denne koevolusjonen, har ikke gummifikentreet fargerike eller luktsterke blomster for å tiltrekke seg andre pollinatorer. Frukten er en liten gulgrønn oval fiken som er 1&nbsp;cm lang og knapt spiselig; den vil kun inneholde levedyktig frø hvor den riktige fikenvepsen også finnes.

## Litteratur
* 
* 

## Eksterne lenker
*
Cornelius

**Cornelius** (hokj. *Cornelia*, flert. **Cornelii**) var nomen til den patrisiske slekten **Cornelia**, en av de ledende slektene i republikkens Roma. Opprinnelsen til slekten er ukjent, men den kan være av etruskisk opphav, noe som tyder på at de gjorde et sent inntog i patrisieratet. 

Familien var relativt ung blant patrisierne, siden de først fikk konsulembetet i 485 f.Kr., men den steg raskt i gradene, og begynte å konkurrere om konsulembetene med Fabii og Valerii fra det tredje århundre f.Kr. Over tretti prosent av alle konsulembetene ble holdt av menn fra denne slekten (gens), i tillegg til flere notable kommandanter.

## Eksterne lenker
*
«Ormen»

**Ormen** var et langskip som ifølge Snorre Sturlasons Heimskringla ble bygget for kong Harald Hardråde på Ørene i Nidaros rundt 1060. Skipet var en drake som tilhørte båtklassen busse og skal ha vært stor (bred), selv i forhold til sine 35 rom. Den hadde et forgylt drakehode i framstavnen og en krok akter.

## Referanser
Brigitte Aubert

**Brigitte Aubert** (født 15. mars 1956 i Cannes, Frankrike) er en fransk forfatter av særlig kriminallitteratur.

Aubert debuterte i 1992 med romanen *Les quatre fils du Docteur March*. Hun omtales ofte som en av Frankrikes fremste og mest nyskapende kvinnelige krimforfattere. Om sitt forfatterskap har hun uttalt at hun lenge kjente seg ensom blant franske krimforfattere, siden hun ikke skrev sosialrealistiske krimromaner, men «thrillere og noen ganger makabre komedier».  Hun siteres også på at «Jeg tar ikke opp seriøse, viktige temaer som urbanisme og proletariatet. Jeg skriver for underholdning.»

Hennes roman *La Mort des bois* vant *Grand Prix de littérature policière* for beste franskspråklige kriminalroman utgitt i 1996.

Utover sitt kriminallitterære forfatterskap skriver Aubert barnebøker, og arbeider med film og TV. Hun skriver dreiebeøker og produserer blant annet TV-serien *Série Noir* for det franske TV-selskapet TF1.

## Bibliografi
* *Les quatre fils du Docteur March* (1992)
* *La Rose de fer* (1993)
* *Ténèbres sur Jacksonville* (1994) 
* *La Mort des bois* (1996)
* *Requiem Caraïbe* (1997)
* *Transfixions* (1998)
* *La Mort des neiges* (2000)
* *Descentes d'organes* (2001)
* *Funérarium* (2002)
* *Le Couturier de la mort* (2002)
* *Rapports brefs et étranges avec l'ombre d'un ange* (2004)
* *Le Chant des sables* (2005)
* *Nuits noires* (2005)
* *Une âme de trop* (2006)

### Barnebøker
(Skrevet sammen med Gisèle Cavali)
* *Ranko tango* (1999)
* *Le Baiser de la Reine* (2001)
* *Cauchemar dans la crypte* (2001)
* *Témoins sur vidéo* (2002)
* *L'Assassin habite en face* (2002)
* *La Mort sous contrat* (2004)
* *Panique aux urgences* (2004)
* *Le Maléfice d'Isora* (2005)

### Oversettelser til norsk

## Priser og utmerkelser
* Grand Prix de littérature policière 1996, for *La Mort des bois*

## Referanser


## Eksterne lenker
* Uoffisiell nettsted
* krimi-couch.de: Brigitte Aubert
Magnum ’44

***Magnum 44*** (originaltittel: *Magnum Force*) er en amerikansk actionthriller og kriminalfilm fra 1973 med Clint Eastwood i hovedrollen. Regi er ved Ted Post. Filmen handler om den egenrådige San Francisco-etterforskeren "Dirty" Harry Callahan som må hanskes med en borgervern-gruppe som dreper personer i San Franciscos underverden. Dette er en andre filmen i serien om Dirty Harry.

## Handling
En selvtekts-gruppe kledd i politiuniformer har begynt å myrde San Franciscos mest kjente gangstere. En etter en får kjeltringer som har unnsluppet tiltale, den straffen de fortjener. Harry Callahan blir satt på saken og desto nærmere han kommer løsningen skjønner han at hans eget liv er i fare. Etterhvert viser det seg at gruppen har forgreninger inn i politiets rekker.

## Om filmen
Filmen innbrakte rundt 40 millioner dollar på kino i USA.

Den ble godt mottatt av kritikerne og har fått 81 % på Rotten Tomatoes. ''VGs'' anmelder gav den terningkast fem.

## I rollene
*Clint Eastwood –  Insp. 'Dirty' Harry Callahan 
*Hal Holbrook –  Lt. Neil Briggs 
*Mitch Ryan –  Officer Charlie McCoy (som Mitchell Ryan) 
*David Soul –  Officer John Davis 
*Tim Matheson –  Officer Phil Sweet 
*Kip Niven –  Officer Red Astrachan 
*Robert Urich –  Officer Mike Grimes 
*Felton Perry –  Insp. Early Smith 
*Maurice Argent –  Nat Weinstein 
*Margaret Avery –  Prostitute
*Suzanne Somers – Basseng-jente

## Se også
**[[Dirty Harry]]* (1971)
**[[Dirty Harry tar hevn]]* (1976)
**[[Sudden Impact]]* (1983)
**[[Dirty Harry og dødsspillet]]* (1988)

## Referanser


## Eksterne lenker
*
Bryter Layter

***Bryter Layter*** er det andre av tre album fra den britiske musikeren Nick Drake. Som med det forrige albumet, *[[Five Leaves Left]]*, ble ingen singler utgitt. Drake ble akkompagnert av deler av den britiske folkrock-gruppa Fairport Convention og John Cale fra The Velvet Underground.

I 2000 kom Bryter Layter på 23.-plass da magasinet Q skulle kåre de hundre beste britiske albumene gjennom tidene. Albumet ble rangert på 245.-plass da magasinet *[[Rolling Stone]]* kåret de 500 beste albumene noensinne.

## Sporliste
# «Introduction» – 1:33
# «Hazey Jane II» – 3:46
# «At the Chime of a City Clock» – 4:47
# «One of These Things First» – 4:52
# «Hazey Jane I» – 4:31
# «Bryter Layter» – 3:24
# «Fly» – 3:00
# «Poor Boy» – 6:09
# «Northern Sky» – 3:47
# «Sunday» – 3:42

## Medvirkende
Nick Drake synger og spiller akustisk gitar om ikke annet er indikert.

**«Introduction»**
*Nick Drake – gitar
*Dave Pegg – bassgitar
*Dave Mattacks – trommer
*Strykearrangement av Robert Kirby

**«Hazey Jane II»**
*Dave Pegg – bass
*Dave Mattacks – trommer
*Richard Thompson – gitar
*messinginstrument arrangert av Robert Kirby

**«At the Chime of a City Clock»**
*Ray Warleigh – altsaksofon
*Dave Pegg – bass
*Mike Kowalski – trommer
*Strykearrangement av Robert Kirby

**«One of These Things First»**
*Paul Harris – piano
*Ed Carter – bass
*Mike Kowalski – trommer

**«Hazey Jane I»**
*Dave Pegg – bass
*Dave Mattacks – trommer
*Stykearrangement av Robert Kirby

**«Bryter Layter»**
*Nick Drake – gitar
*Lyn Dobson – fløyte
*Dave Pegg – bass
*Dave Mattacks – trommer

**«Fly»**
*John Cale – bratsj og cembalo
*Dave Pegg – bass

**«Poor Boy»**
*Ray Warleigh – altsaksofon
*Chris McGregor – piano
*Dave Pegg – bass
*Mike Kowalski – trommer
*Pat Arnold og Doris Troy -korister

**«Northern Sky»**
*John Cale – celesta, piano og orgel
*Dave Pegg – bass
*Mike Kowalski – trommer

**«Sunday»**
*Nick Drake – gitar
*Ray Warleigh – fløyte
*Dave Pegg – bass
*Dave Mattacks – trommer
*Strykearrangement av Robert Kirby

## Eksterne lenker
* 
* Tekster
Lori

**Lori** kan referere til:

* Lori (kvinnenavn)
* Lorier (papegøyer) (Loriidae, Loriinae), en gruppe fugler
* Lorier (primater) (Lorisidae), en gruppe aper
* Lori Townsend, en amerikansk hundekjører
* Lori (provins) i Armenia
* WDC DML 001, et dinosaurfossil fra sen jura
Pink Moon

***Pink Moon*** er det tredje og siste albumet til den britiske musikeren Nick Drake. Det ble spilt inn ved midnatt over to dager i oktober 1971. Alle sangene på albumet var solosanger av Drake, bortsett fra en liten piano-overdub på tittelsangen.

Da albumet kom ut fikk det bare et par gode anmeldelser, men etter at Drake døde har albumet fått mange gode kritikker. Albumet er mer dystert enn de to andre albumene, men blir likevel av mange sett på som det beste albumet hans. Illustrasjonen på plateomslaget er laget av Michael Trevithick.

I 2003 kom albumet på 320. plass da magasinet Rolling Stone kåret de 500 beste albumene noensinne. Tittelsangen ble brukt i en reklame for bilmerket Volkswagen som gikk i USA i 2000.

## Sporliste
Alle sanger skrevet og spilt av Nick Drake.

#«Pink Moon» – 2:06
#«Place to Be» – 2:43
#«Road» – 2:02
#«Which Will» – 2:58
#«Horn» – 1:23
#«Things Behind the Sun» – 3:57
#«Know» – 2:26
#«Parasite» – 3:36
#«Free Ride» – 3:06
#«Harvest Breed» – 1:37 
#«From the Morning» – 2:30

## Medvirkende
*Nick Drake – vokalist, akustisk gitar på alle sanger; piano på «Pink Moon»
*John Wood – musikkprodusent, lydtekniker

## Eksterne lenker
* 
* Volkswagenreklame med sangen «Pink Moon» av Nick Drake
* Tekster
Joe Boyd

**Joe Boyd** (født 5. august 1942) er en amerikansk plateprodusent.

Selv om han opprinnelig er amerikansk har han jobbet mest med britiske band. Han er mest kjent for sitt arbeid med folkemusikkrelaterte artister som Nick Drake, Fairport Convention, John Martyn og The Incredible String Band. Han har også produsert R.E.M sitt tredje album *[[Fables Of The Reconstruction]]* og de første singlene til Pink Floyd.

I 2006 ga han ut boka *[[White Bicycles]]* som handler om hvordan det var å lage musikk på 60-tallet.

## Referanser


## Eksterne lenker
* 
*
Five Leaves Left

***Five Leaves Left*** er det første av tre album fra den britiske musikeren Nick Drake. Det ble ikke utgitt singler fra albumet. Albumet ble rangert på 85.-plass da Channel 4 hadde en undersøkelse for å rangere de hundre beste albumene gjennom tidene. I 2003 kom albumet på 283.-plass da magasinet *[[Rolling Stone]]* kåret de 500 beste albumene noensinne.

Navnet på albumet skal være fra en melding som var inni sigarettpapiret Rizla, som advarte folk om at det bare var fem papir igjen. I dag (2005) står det «There's only 10 left» istedenfor «Five leaves left».

Det har også vært spekulert i om navnet kommer fra O. Henrys novelle *The Last Leaf*, der en kvinne sier at hun kan dø lykkelig når alle bladene på treet hennes har falt. Hun sier deretter at det ikke er lenge til siden det bare er fem blad igjen på treet. Samuel Becketts teaterstykke *[[Mens vi venter på Godot]]*, der handlingen foregår under et ensomt tre ved en landevei, inneholder linjen «The tree has four or five leaves».

## Sporliste
Alle sangene er fremført og skrevet av Nick Drake.

# «Time Has Told Me» – 4:27
# «River Man» – 4:21
# «Three Hours» – 6:16
# «Way to Blue» – 3:11
# «Day is Done» – 2:29
# «'Cello Song» – 4:49
# «The Thoughts of Mary Jane» – 3:22
# «Man in a Shed» – 3:55
# «Fruit Tree» – 4:50
# «Saturday Sun» – 4:03

## Medvirkende
Nick Drake synger og spiller akustisk gitar om ikke annet er indikert. 

**«Time Has Told Me»**
*Paul Harris – piano
*Richard Thompson – elektrisk gitar
*Danny Thompson – bassgitar

**«River Man»**
*Harry Robinson – Strykearrangement

**«Three Hours»**
*Danny Thompson – bass
*Rocki Dzidzornu – conga

**«Way to Blue»**
*Robert Kirby – strykearrangement

**«Day is Done»**
*Robert Kirby – strykearrangement

**«'Cello Song»**
*Clare Lowther – cello
*Danny Thompson – bass
*Rocki Dzidzornu – conga

**«The Thoughts of Mary Jane»**
*Robert Kirby – arrangement

**«Man in a Shed»**
*Paul Harris – piano
*Danny Thompson – bass

**«Fruit Tree»**
*Robert Kirby – arrangement

**«Saturday Sun»**
*Nick Drake – piano
*Danny Thompson – bass
*Tristan Fry – trommer og vibrafon

## Eksterne lenker
* 
* Tekster
Marlborough College

**Marlborough College** er en britisk privat internatskole i Wiltshire, England. Den ble grunnlagt i 1843 for å utdanne sønnene til det engelske presteskapet. Skolen er åpen for elever av alle trosretninger, og siden 1968 for begge kjønn. Marlborough College har i dag om lag 800 elever, der omtrent en tredjedel er jenter.

Tidligere elever blir kalt «Old Marlburians». Kjente personer som har gått på skolen inkluderer: Anthony Hope, Anthony Blunt, James Mason, John Hunt, Bruce Chatwin, Nick Drake, Chris de Burgh, Robert Addie og Mark Phillips.

## Eksterne lenker
*
Enter the Ninja

***Enter the Ninja*** er en amerikansk action- og kampsportfilm fra 1981 regissert av Menahem Golan. Hovedrollen spilles av Franco Nero, mens sentrale biroller spilles av Susan George, Christopher George, Alex Courtney og Sho Kosugi.

## Handling
Etter å ha fullført ninjutsu-studier i Japan, besøker den amerikanske vietnam-veteranen Cole en tidligere kamerat fra Vietnamkrigen, Frank Landers, som begge eier og driver en større farm på Filippinene. Cole finner raskt ut at paret blir trakassert og truet av en gangsterboss ved navn Charles Venarius som forsøker å presse ham til å selge eiendommen. Ukjent for paret befinner det seg en større oljekilde på eiendommen deres som Venarius forsøker å få kloa i. Cole bestemmer seg for å hjelpe sin venn ved å bruke de kampkunster han lærte i Japan overfor bøllene som til stadighet oppsøker dem. Dette leder etterhvert til at Venarius leier en japansk ninja-kriger for å knuse Cole, en ninjakriger som var hans bitre fiende under oppholdet i Japan. Det hele utvikler seg til en kamp på liv og død mellom de to velbevæpnede ninja-krigerne.

## Om filmen
*Enter the Ninja* regnes som den første av en ninja-trilogi som ble etterfulgt av filmene *[[Revenge of the Ninja]]* (1983) og *[[Ninja III: The Domination]]* (1984). Historiene berører imidlertid ikke hverandre direkte.

Filmen ble forbudt av Statens filmtilsyn for visning på norske kinoer i 1981. Den ble senere utgitt på video av VCM.

## I rollene
(utvalg)
*Franco Nero –  Cole 
*Susan George –  Mary Ann Landers 
*Shô Kosugi –  Hasegawa, den sorte ninja
*Christopher George –  Charles Venarius 
*Alex Courtney –  Frank Landers 
*Will Hare –  Dollars 
*Zachi Noy –  Siegfried «The Hook» Schultz 
*Constantine Gregory –  Mr. Parker (as Constantin de Goguel)

## Referanser


## Eksterne lenker
*
* Britisk videocover fra 1982
Heavenly Sword

***Heavenly Sword*** er et videospill utviklet av Ninja Theory eksklusivt for PlayStation 3-konsollen og utgitt av Sony Computer Entertainment Europe. Spillet kom på markedet 12. september 2007 i Nord-Amerika, 14. september 2007 i Storbritannia, 19. september 2007 i Europa og 20. september 2007 i Australia. Spillet er oversatt til norsk.
## Mottagelse

*Heavenly Sword* hadde solgt over en million kopier per mai 2008.

## Handling
Spillets historie dreier seg om Heavenly Sword, et spesielt sverd som ifølge mytene skal ha blitt benyttet av en ikke-navngitt himmelsk guddom som måtte slåss mot en demonisk krigsherre kalt Raven Lord. Etter at slaget ble vunnet og Raven Lord endelig ble beseiret, ble sverdet lagt igjen i den dødelige verden og ble sentrum for kriger over sverdets makt. Kampene fikk sverdet til å lyse etter brukernes liv, og til slutt drepte dem etter kort tid. En kriger-stamme tok endelig ansvaret for sverdet, klarte å avslutte alle krigene for godt, og lovet å holde sverdet trygt og ubrukt til beste for hele verden.

## Referanser


## Eksterne lenker
*
Dirty Harry tar hevn

***Dirty Harry tar hevn*** (originaltittel: *The Enforcer*) er en amerikansk action- og kriminalfilm om politietterforskeren Dirty Harry, spilt av Clint Eastwood. Regi er ved James Fargo. I den tredje filmen må "Dirty" Harry Callahan stoppe en gjeng venstreorienterte terrorister som herjer i San Francisco. Samtidig blir han påtvunget en kvinnelig partner.

## Handling
Filmen kretser rundt en gruppe venstreorienterte terrorister som kaller seg selv "The People's Revolutionary Strike Force". Gruppen består av vietnam-veteraner som driver utpressing overfor San Francisco hvor de krever to millioner dollar. En natt robber de en bygning som inneholder militære våpen beregnet for eksport. Under ranet blir Harry Callahans partner drept, noe som fører til at han blir påtvunget en ny partner som i tillegg er kvinne. I mellomtiden fortsetter terrorgruppen sin virksomhet og kidnapper byens borgermester. Sammen med sin kvinnelige kollega tar han opp jakten på gruppen. Sporene leder dem etterhvert til den tidligere fangeøya Alcatraz.

## Om filmen
Filmen innbakte 46 millioner dollar på kino i USA, mot et budsjett på ca 9 millioner.

Den ble forholdsvis godt mottatt av kritikerne og har fått 79 % på Rotten Tomatoes.

Arbeidstittelen for filmen var "Moving Target". En annen tittel som ble vurdert var "Dirty Harry III". Filmen var opprinnelig tiltengt å være siste del av en trilogi om Dirty Harry.  De to militante gruppene i filmen – "the People's Revolutionary Strike Force" og "Uhuru" – tok utgangspunkt i de virkelige organisasjonene Symbionese Liberation Army (som kidnappet Patricia Hearst) og Black Panthers.

## I rollene
(Utvalg)
*Clint Eastwood –  Insp. 'Dirty' Harry Callahan 
*Tyne Daly –  Insp. Kate Moore 
*Harry Guardino –  Lt. Al Bressler 
*Bradford Dillman –  Capt. McKay 
*John Mitchum –  Insp. Frank DiGiorgio 
*DeVeren Bookwalter –  Bobby Maxwell 
*John Crawford –  Borgermesteren
*Samantha Doane –  Wanda 
*Robert F. Hoy –  Buchinski

## Se også
**[[Dirty Harry]]* (1971)
**[[Magnum '44]]* (1973)
**[[Sudden Impact]]* (1983)
**[[Dirty Harry og dødsspillet]]* (1988)

## Referanser


## Eksterne lenker
*
* CINERAMA.no om filmen (på norsk)
Internet Engineering Steering Group

**Internet Engineering Steering Group** (IESG) er ansvarlig for standardiseringsarbeidet innen Internet Engineering Task Force (IETF), og har ansvar for den daglige ledelsen av IETF (men ikke det administrative ansvaret, som ivaretas av IETF Administrative Oversight Committee (IAOC)). 

IESG's hovedoppgave er å foreta den endelige tekniske gransking og godkjenning av standarder og andre dokumenter produsert av arbeidsgruppene innen IETF før de blir publisert som RFC-er. IESG er også ansvarlig for å godkjenne opprettelsen av nye arbeidsgrupper, samt endringer i arbeidsgruppenes målsetning og oppgaver. En stor del av IESG's rolle styres av [ftp://ftp.rfc-editor.org/in-notes/bcp/bcp9.txt BCP 9] og [ftp://ftp.rfc-editor.org/in-notes/bcp/bcp25.txt BCP 25]. 

IESG består av de områdeansvarlige (Area Directors) innen IETF (to for hvert område) samt lederen for IETF, for tiden 15 stk. IETFs leder er også leder for IESG, samt områdeansvarlig for «General Area». IESG består for tiden av følgende medlemmer. De områdeansvarlige utnevnes for to år, etter forslag fra IETFs nominasjonskomité (NomCom) og bekreftelse fra Internet Architecture Board, i henhold til reglene i [ftp://ftp.rfc-editor.org/in-notes/rfc3777.txt BCP 10].

## Eksterne lenker
*
Karoline Therese Koller

**Karoline Therese Koller** (født 1982) er en norsk politiker (Sp). Hun var gruppeleder for Senterpartiet i kommunestyret i Skedsmo og har tidligere vært fylkesleder for Senterungdommen i Akershus. Ved stortingsvalget 2009 stilte hun på andreplass på Senterpartiets liste i Akershus. Fra 2019 er hun medlem av kommunestyret i Lillestrøm kommune.

## Referanser
Kåre Henry Mæland

**Kåre Henry Mæland** (født 10. juni 1947) er en norsk politiker (SV). Han er gruppeleder for SV i kommunestyret i Skedsmo og sitter også i formannskapet.

## Referanser
Kjell Arne Hagen

**Kjell Arne Hagen** (født 1955) er en norsk lokalpolitiker (Ap). Han har vært gruppeleder for Arbeiderpartiet i kommunestyret i Skedsmo og har sittet i formannskapet. Han er tidligere leder for Hovedutvalg for kultur, miljø og landbruk. 

Etter kommunestyrevalget i 9. september 2019 ble han valgt inn i kommunestyret i den sammenslåtte kommunen Lillestrøm, bestående av de tidligere kommunene Skedsmo, Fet og Sørum. 

## Referanser
Øyvind Lensnes

**Øyvind Lensnes** (født 1959) er en norsk politiker (FrP). Han er leder for Skedsmo Fremskrittsparti og sitter også i formannskapet.
## Referanser
Bajonettplante

* *[[Sansevieria aethiopica]]*
* *[[Sansevieria angustiflora]]*
* *[[Sansevieria arborescens]]*
* *[[Sansevieria aubrytiana]]*
* *[[Sansevieria braunii]]*
* *[[Sansevieria canaliculata]]*
* *[[Sansevieria concinna]]*
* *[[Sansevieria cylindrica]]*
* *[[Sansevieria dawei]]*
* *[[Sansevieria deserti]]*
* *[[Sansevieria dooneri]]*
* *[[Sansevieria ehrenbergii]]*
* *[[Sansevieria fasciata]]*
* *[[Sansevieria fischeri]]*
* *[[Sansevieria francisii]]*
* *[[Sansevieria gracilis]]*
* *[[Sansevieria grandicuspis]]*
* *[[Sansevieria grandis]]*
* *[[Sansevieria hahnii]]*
* *[[Sansevieria horwoodii]]*
* *[[Sansevieria humiflora]]*
* *[[Sansevieria hyacinthoides]]*
* *[[Sansevieria intermedia]]*
* *[[Sansevieria kirkii]]*
* *[[Sansevieria liberica]]*
* *[[Sansevieria longiflora]]*
* *[[Sansevieria metallica]]*
* *[[Sansevieria masoniana]]*
* *[[Sansevieria parva]]*
* *[[Sansevieria patens]]*
* *[[Sansevieria phillipsiae]]*
* *[[Sansevieria pinguicula]]*
* *[[Sansevieria raffillii]]*
* *[[Sansevieria roxburghiana]]*
* *[[Sansevieria senegambica]]*
* *[[Sansevieria singularis]]*
* *[[Sansevieria stuckyi]]*
* *[[Sansevieria subspicata]]*
* *[[Sansevieria suffruticosa]]*
* *[[Sansevieria zeylanica]]*
* svigermorstunge

**Bajonettplante** (*Sansevieria*)  er en slekt i aspargesfamilien.

De er xerofytter og urte- eller buskaktige, sukkulente, flerårige urter med eviggrønne blader. De blir mellom 20 og 300 cm høye. Blomstene er grønnhvite. Frukten er et rødt eller oransje bær.

Slekten fikk sitt vitenskapelige navn etter Raimondo di Sangro (1710–1771), prins av San Severo i Italia. Stavemåter som «Sanseveria» og «Sanseviera» er ofte sett. Denne forvirringen kommer av at det italienske stedsnavnet kan staves på flere måter.

*Sansevieria* blir av og til slått sammen med den nært beslektede *[[Draketreslekta|Dracaena]]*.

## Bruk
I Afrika brukes bladene for produksjon av fiber. Hos noen arter, for eksempel *[[Sansevieria ehrenbergii]]*, har plantens sevje antiseptiske kvaliteter, og bladene brukes til bandasjer i tradisjonell førstehjelp.

Flere arter er populære potteplanter i tempererte strøk, med svigermorstunge som den mest solgte. Mange kultivarer er tilgjengelig.

## Kilder
* 
* 
* 

## Eksterne lenker
*
Kjartan Berland

**Kjartan Berland** (født 28. september 1972) er en norsk politiker (H) som er ordfører i Lillestrøm kommune.

Han er oppvokst på Voss, og har vært bosatt i Lillestrøm siden 2001. Berland er cand.mag. med grunnfag i statsvitenskap og sosiologi og mellomfag i offentlig rett fra Universitetet i Oslo fra 1997. Han er fagsjef ved Drivkraft Norge. Han har tidligere vært ansatt innen økonomi, regnskap og revisjon i Norske Shell, og ledet to i bilservicebedrifter i Bergen. 

Berland var medlem av Voss kommunestyre 1992–2002, fra 1999 som gruppeleder og medlem av formannskapet. Han var dessuten formann i Voss Unge Høgre 1991–1995, formann i Den Konservative Studenterforening i 1994 og medlem av Hordaland fylkesting 1995–1999. Berland har vært medlem av Skedsmo kommunestyre og formannskap siden 2007, styremedlem i Norges Fotballforbund siden 2010 og var 3. vararepresentant til Stortinget fra Akershus fra 2013 til 2017.

## Referanser


## Eksterne lenker
* 
*
Farm Aid

**Farm Aid** startet som en veldedighetskonsert 22. september 1985, i Champaign, Illinois, holdt for å skaffe penger til bønder i USA.  Konserten ble organisert av Willie Nelson, John Mellencamp og Neil Young, inspirert av Bob Dylans kommentar på  Live Aid tidligere det året. (Dylan sa: «*I hope that some of the money...maybe they can just take a little bit of it, maybe...one or two million, maybe...and use it, say, to pay the mortgages on some of the farms and, the farmers here, owe to the banks...*».) Nelson og Mellencamp førte så bønder for Kongressen for å fortelle om situasjonen for familiedrevne gårder i USA. Som følge av dette vedtok Kongressen Jordbrukskredittloven av 1987 (Agricultural Credit Act of 1987) for å hjelpe og hindre gårdsbruk fra å gå konkurs. 

I dag er Farm Aid en organisasjon som arbeider for å øke oppmerksomheten for hvor viktig det er å ha familiedrevne gårder. Hvert år arrangeres det en konsert med country musikk, blues og rock med et utall stjerner. I styret sitter Nelson, Mellencamp, Neil Young, og Dave Matthews. Youngs taler om miljøet er et høydepunkt i de årlige konsertene.
Internet Research Steering Group

**Internet Research Steering Group** (**IRSG**) leder og er rådgiver for Internet Research Task Force (IRTF) og styrer gjennom dette den langsiktige teknologiske utviklingen av Internett. Medlemmene av IRSG er lederen for IRTF, lederne av de forskjellige forskningsgruppene innen IRTF, så vel som øvrige personer fra de angjeldende forskningsområdene.

Oppgaven til IRSG er å sørge for gode betingelser for forskningen.

Foruten den rådgivende aktiviteten arrangerer IRSG fra tid til annen workshops med og for eksperter fra forskningsområdene det arbeides med.

## Eksterne lenker
* RFC 2014 – IRTF Research Group Guidelines and Procedures
Tone Irén Liljeroth

**Tone Irén Liljeroth** (født 1975) var kommunedirektør i Nord-Odal kommune fra 2023 til 2025.

Hun har tidligere arbeidet som fagsjef arbeidsliv i Hovedorganisasjonen Virke, hvor hun holdt i partssamarbeidet på arbeidslivsfeltet i tillegg til å representere Virke blant annet i ILO-komiteen. I tidsrommet 2009–2015 og 2018–2021 var hun spesialrådgiver på Stortinget for Fremskrittspartiet. Her dekket hun fagområdene til kommunal- og forvaltningskomiteen, arbeids- og sosialkomiteen og næringskomiteen. Fra 2011 til 2013 var hun rådgiver for daværende partileder Siv Jensen.

Liljeroth er tidligere politiker for Fremskrittspartiet. Hun var partiets gruppeleder i kommunestyret i Skedsmo kommune (del av Lillestrøm kommune fra 2020). Hun var partiets ordførerkandidat ved lokalvalgene i 2007 og 2011. I 2009 stilte hun på femteplass på Fremskrittspartiets liste i Akershus, og ble første vara til Stortinget i 2009–2013.

## Referanser


## Eksterne lenker
*
Lise Hagen Rebbestad

**Lise Hagen Rebbestad** (født 1965) er en norsk politiker (H). Hun satt i kommunestyret og formannskapet for Høyre i Skedsmo kommune fra 1995 til 2011. Hun var partiets ordførerkandidat ved valget i 2003 og i 2007. Hun har også vært 2. nestleder i Akershus Høyre.

I 2011 ble hun valgt til medlem av fylkestinget i Akershus. Hun satt både i fylkesutvalget, komite for Plan og Utdanning og kompetanse. Fra 2019 ble hun medlem av fylkestinget i Viken fylke. Satt som nestleder i komite for Plan, miljø og folkehelse. I forbindelse med gjenopprettingen av Akershus fylke, ble Rebbestad utnevnt som fylkesråd for opplæring og kompetanse høsten 2023. 

I 2020 ble hun leder av Rovviltnemd 4 (Oslo, Akershus og Østfold).

Lise Hagen Rebbestad jobber i det private næringsliv. Hun har vært ansatt i Manpower og ManpowerGroup. I dag jobber hun med Compliance og kompetanseutvikling i konsernet. 

Hun har vært leder av Skedsmo Skolekorps og Skedsmo Drill. Satt fra 2012 til 2018 som medlem av forbundsstyret til Norges Musikkorps Forbund, i de 4 siste årene var hun også President i NBTA Norway (National Baton Twirling Association). 

## Referanser
IETF Administrative Oversight Committee

**IETF Administrative Oversight Committee** (IAOC) er en del av støtteorganisasjonen for Internet Engineering Task Force (IETF).

Komitéens formål og organisasjon er gitt i RFC 4071 (BCP 101). Dens hovedfunksjon er å sørge for oppsyn med IETF's sekretariat og beslektede funksjoner. Den har ingen teknisk rolle i utarbeidelsen av internettstandarder.

## Eksterne lenker
* IAOC's nettsted
* RFC 4071: Structure of the IETF Administrative Support Activity (IASA).
* RFC 4333: The IETF Administrative Oversight Committee (IAOC) Member Selection Guidelines and Process.
Helge Eide (politiker)

:*Se også næringslivslederen [[Helge Eide]]

*'Helge Eide''' (født 1964 i Arna) er en norsk siviløkonom og politiker (KrF). Han var statssekretær i regjeringene Bondevik I og Bondevik II. Fra 2007 til 2009 var han varaordfører i Skedsmo kommune. Han er fra 2010 direktør for interessepolitikk i KS.

## Referanser


## Eksterne lenker
*
Boye Bjerkholt

**Boye Bjerkholt** (født 1979) er en norsk politiker (V) og gruppeleder for Venstre i Lillestrøm kommunestyre. Fra 2010 til 2019 var han varaordfører i Skedsmo kommune frem til kommunen ble slått sammen med Fet og Sørum til Lillestrøm kommune fra 1.1.2020. 

Bjerkholt ble første gang valgt inn i Skedsmo kommunestyre i 2007, og var medlem av formannskapet og Venstres gruppeleder i tre perioder. Fra 1. januar 2010 tok han over som varaordfører. Han ble gjenvalgt som varaordfører etter kommunestyrevalgene i 2011 og 2015, hele tiden i en femparti-konstellasjon som foruten Venstre bestod av Arbeiderpartiet, SV, KrF og Senterpartiet. Etter valget til nye Lillestrøm kommune i 2019 havnet Venstre i opposisjon, men kom tilbake i posisjon etter valget i 2023, denne gang i en konstellasjon med Høyre, Frp og KrF samt det lokale partiet Folkets Røst. Bjerkholt er i dag formannskapsmedlem og gruppeleder for Venstre i Lillestrøm kommune.

Bjerkholt var fra 2017 til 2019 fylkesleder i Akershus Venstre og dermed også medlem av Venstres landsstyre i en periode hvor Venstre var involvert i to regjeringsforhandlinger. Ved stortingsvalget i 2017 ble Bjerkholt valgt som Venstres vararepresentant nr. 4 for Akershus.

På lokalt nivå har Bjerkholt vært lokallagsleder i Skedsmo Venstre i to omganger, først fra 2007 til 2013, så fra 2015 til 2016. 

Bjerkholt har politisk bakgrunn fra Unge Venstre hvor han var generalsekretær i to år og har sittet tre perioder som sentralstyremedlem, hvorav to som internasjonal leder. Han har også vært fylkesleder i Akershus for både Unge Venstre og Europeisk Ungdom. I 2008 jobbet han en kort periode for den liberale gruppen (ALDE) i Europaparlamentet i Brussel. Han er en tydelig tilhenger av norsk EU-medlemskap.

## Referanser


## Eksterne lenker
*
Martin Bjerke Os

**Martin Bjerke Os** (født 1981) er en norsk lokalpolitiker som fra 1999 til 2010 representerte KrF i Skedsmo kommune i Akershus. Han er medlem av kommunestyret og hovedutvalg for helse og sosial. Han har tidligere vært leder for Skedsmo KrF.

Martin Bjerke Os jobber som økonomi- og administrasjonssjef i Norges KFUK-KFUM. Han har tidligere jobbet som Business Controller i Opplysningen 1881 / Opplysningen Online AS.

## Referanser
Sydbanen

**Sydbanen** er en dansk jernbanestrekning mellom Ringsted og Rødby Færge, den gikk opprinnelig mellom København og Gedser via Køge.

Den opprinnelige strekningen via Køge ble åpnet til Vordingborg i 1870, og til Gedser (med ferge over Storstrømmen) i 1886, den nåværende strekningen via Ringsted i 1924, Storstrømsbroen i 1937, Fuglefluktlinjens jernbaneavsnitt mellom Nykøbing F og Rødby Færge i 1963. Strekningen mellom Nykøbing og Gedser ble tatt ut av drift 2010 men er ikke formelt nedlagt.

2009 ble det vedtatt å prosjektere en fastlandsforbindelse mellom Rødby og Puttgarden. En ny Storstrømsbro skal bygges.

## Linjekart

|}

## Referanser




## Litteratur
* Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
* Banedanmark Netredegørelsen 2014 Bilag 3.1A Baner i Danmark
Tørvikbygd

**Tørvikbygd** er ei bygd i Kvam kommune i Hardanger i Vestland. Bygda ligger på vestsida av Hardangerfjorden, rundt 13 km sørvest for kommunesenteret Norheimsund. 

Navnet kommer av et gårdsnavn: «Tørvikja» eller «Tørvikjo». Forstavelsen «Tør-» kommer av «tyri», fra gamalnorsk *turvi*, som betydde feit furuved.

Bygda ligger ved fylkesvei 49, og er knyttet til fylkesvei 550 på østsiden av Hardangerfjorden via fergeforbindelsen til Jondal. Tørvikbygd (postnummer 5620) har barneskole, en barnehage og nærbutikk, og her ligger også Tørvikbygd Bygdemuseum som eies og drives av Tørvikbygd Ungdomslag. I Tørvikbygd ligger skytebanen Vangdalsåsen skytebane.

## Historie
Fram til 1846 hørte Tørvikbygd til Strandebarm kommune, men ble da med i den delen som ble skilt ut som Jondal kommune. I 1965 ble Tørvikbygd-området overført til Kvam kommune.

## Referanser
Fællesrådet vedrørende Mineralske Råstoffer i Grønland

**Fællesrådet vedrørende Mineralske Råstoffer i Grønland**, til daglig kalt **Fællesrådet** var et organ i den grønlandske og danske fellesforvaltningen av mineralressursene på Grønland.

Da Grønlands hjemmestyre ble innført i 1979, ble mineralutvinningen et felles beslutningsområde for grønlandske og danske myndigheter. Fællesrådet skulle avgi råd til Grønlands landsstyre i konsesjonssaker. Fællesrådet ble sammensatt av like mange medlemmer fra Grønlands landsting og Danmarks folketing, og ledervervet vekslet mellom dem. Organet var konsensuspreget.

Det administrative ansvaret for mineralforvaltningen lå først hos danske myndigheter, men ble overtatt av hjemmestyret i 1998 og delegert til Råstofdirektoratet. Direktoratet utførte sekretariatsoppgaver for Fællesrådet.

Da Grønland fikk en ny selvstyreordning i 2009, overtok grønlandske myndigheter også det fulle lovgivningsansvaret for mineralressurser, og Fællesrådet ble nedlagt.

## Referanser
Alive

**Alive** («i live») kan sikte til:

* Alive!, et musikkalbum av Kiss
* Alive II, et musikkalbum av Kiss
* Alive (film)
* Alive (sang) er en sang lagd av Pearl Jam
* Alive (P.O.D. sang) er en sang laget av P.O.D.